Enne juuretise lisamist suurele meekogusele on vaja kontrollida, kas juuretise kristallid on piisavalt väikesed. Kui maitsta juuretist, ei tohi suus sulades meekristallide terakesi keelega hõõrudes tunda olla. Enne juuretise lisamist tuleks ettevalmistatud ja filtreeritud vedel mesi jahutada 10-15C-ni, mis oleks optimaalne võidemee kiiremaks valmimiseks. Vahelduva intervalliga segamise vältel (näiteks 2-3  korda päevas 15 min. korraga) muutub mesi 5-7 päeva jooksul hägusaks ja hakkab kristalliseeruma. Seejärel võib mee pakendada purkidesse.